Document ID: 31997D0602

Odločba Sveta
z dne 22. julija 1997
o seznamu iz drugega pododstavka člena 3(1) Uredbe (EGS) št. 3254/91 in iz člena 1(1)(a) Uredbe Komisije (ES) št. 35/97
(97/602/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju predloga Komisije,
ob upoštevanju Uredbe Sveta (EGS) št. 3254/91 z dne 4. novembra 1991 o prepovedi uporabe stopalk v Skupnosti in vnosa v Skupnost kožuhov in izdelanega blaga iz nekaterih prosto živečih živalskih vrst, ki izvirajo iz držav, kjer jih lovijo s stopalkami ali z načini lova s pastmi, ki ne izpolnjujejo mednarodnih standardov humanega lova s pastmi [1], in zlasti drugega pododstavka člena 3(1) Uredbe,
ker se Uredba Komisije (ES) št. 35/97 z dne 10. januarja 1997 o določbah za izdajanje potrdil za kožuhe in izdelke, vključene v Uredbo Sveta (EGS) št. 3254/91 [2], in zlasti člen 1(1)(a) Uredbe, uporablja le v zvezi z uvažanjem kožuhov živali, ki niso rojene in gojene v ujetništvu, iz držav, ki so na seznamu v Prilogi k tej odločbi,
ker je bil navedeni seznam sestavljen na podlagi informacij, ki jih je Komisija zahtevala od držav v znanem območju razširjenosti vrst iz Priloge I k Uredbi (EGS) št. 3254/91,
ker je bil Mednarodni sporazum o standardih humanega lova s pastmi poslan Svetu v odobritev; ker je primerno opustiti vse dejavnosti, ki bi preprečile uresničitev cilja in namena sporazuma; ker zato seznam vključuje države, ki so parafirale sporazum,
ker je lahko med drugim do pristopa dodatnih tretjih držav k Mednarodnemu sporazumu o standardih humanega lova s pastmi ali zaradi kakršnih koli drugih razmer, ki jih ureja člen 3(1) Uredbe (EGS) št. 3254/91, ta odločba samo prehodne narave; ker naj bi se skladno z novimi razmerami navedeni seznam takoj spremenil, da se ne ovira trgovina s krznom in krznenimi izdelki,
ker odbor iz člena 5 Uredbe (EGS) št. 3254/91, s katerim se je posvetovalo, v pisnem postopku 20. decembra 1996 ni podal pozitivnega mnenja o osnutku odločbe Komisije, ki določa seznam pooblaščenih držav,
SPREJEL NASLEDNJO ODLOČBO:
Člen 1
Priloga k tej odločbi vsebuje v členu 1(1)(a) Uredbe Komisije št. 35/97 naveden seznam držav, ki izpolnjujejo vsaj enega od pogojev iz prvega pododstavka člena 3(1) Uredbe (EGS) št. 3254/91 in, skupaj z zadevnimi vrstami.
Člen 2
Ta odločba začne veljati na dan objave v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 22. julija 1997

Labels: 1
5
20
3
6